COMHARTaighde

Is iris phiarmheasta, leictreonach, acadúil do Léann na Nua-Ghaeilge é COMHARTaighde a fhoilsítear go bliantúil. Foilseofar an deichiú heagrán de COMHARTaighde in 2024. Foireann scoláirí ó institiúidí in Éirinn agus thar lear a dhéanann an piarmheas. Foilsítear saothar scolártha i réimsí éagsúla de léann na Nua-Ghaeilge. Ar mhaithe le freastal ar phobal domhanda na Gaeilge in Éirinn agus thar lear, tá an iris á foilsiú ar bhonn saor-rochtana trí mheán an idirlín. Dar leis an bhfoilseachán féin go gcuireann an iris fóram piarmheasta ar fáil do thaighdeoirí sna réimsí léinn seo agus tá an togra ag eascairt as traidisiún fada na hirise míosúla Comhar mar láthair smaointeoireachta agus as bunfhealsúnacht na hirise agus na heagraíochta maidir le scaipeadh thorthaí an léinn ar an bpobal is leithne.

 Naisc sheachtracha 
 Suíomh oifigiúil

 Féach freisin 

 Léachtaí Cholm Cille
 TEANGA
 Léann Teanga: An Reiviú

 Tagairtí 

Catagóir:COMHAR
Catagóir:Irisí Gaeilge
Catagóir:Irisí léannta
Catagóir:Irisí Éireannacha
Catagóir:Irisí ar líne
Catagóir:Léann na Nua-Ghaeilge